**projektas**

**reg. Nr. T-86**

**2.31. darbotvarkės klausimas**

**Pasvalio rajono savivaldybės taryba**

**Sprendimas**

|  |
| --- |
| **dėl Pasvalio rajono SAVIVALDYBĖS turto perdavimo VIEŠAJAI ĮSTAIGAI „PRIE RAUBONIŲ MALŪNO“ PAGAL PATIKĖJIMO SUTARTĮ** |

2023 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 3 ir 13 punktais, 16 straipsnio 2 dalies 26 punktu, 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 3 dalimis, įgyvendindama Pasvalio rajono savivaldybės turto valdymo, naudojimo ir disponavimo juo tvarkos aprašą, patvirtintą Pasvalio rajono savivaldybės tarybos 2020 m. gruodžio 23 d. sprendimu Nr. T1-252 „Dėl Pasvalio rajono savivaldybės turto valdymo, naudojimo ir disponavimo juo tvarkos aprašo patvirtinimo“ (Pasvalio rajono savivaldybės tarybos 2021 m. birželio 23 d. sprendimo Nr. T1-124 redakcija) (su visais aktualiais pakeitimais), atsižvelgdama į viešosios įstaigos „Prie Raubonių malūno“ 2023 m. vasario 14 d. raštą „Kvietimas tapti viešosios įstaigos naujuoju dalininku“, Pasvalio rajono savivaldybės taryba nusprendžia:

1. Perduoti viešajai įstaigai „Prie Raubonių malūno“ 20 metų valdyti, naudoti ir disponuoti juo patikėjimo teise pagal turto patikėjimo sutartį jos įstatuose šiuo metu numatytai veiklai vykdyti Pasvalio rajono savivaldybei nuosavybės teise priklausantį šiuo metu Pasvalio rajono savivaldybės administracijos patikėjimo teise valdomą:

1.1. pastatą – muziejų, esantį Taikos g. 5, Raubonių k., Saločių sen., Pasvalio r. sav. (registro Nr. 34/106708, pastatas pažymėtas plane – 1C2/p, unikalus Nr. 6789-0002-8011, bendras plotas – 526,21 kv. m), kurių įsigijimo vertė – 11 700,00 Eur, likutinė vertė 2023 m. vasario 28 d. – 11 700,00 Eur;

1.2. pastatą – ūkinį pastatą, esantį Taikos g. 5, Raubonių k., Saločių sen., Pasvalio r. sav. (registro Nr. 34/106708, pastatas pažymėtas plane – 4I1ž, unikalus Nr. 6789-0002-8044, užstatytas plotas – 29,00 kv. m), kurio įsigijimo vertė – 936,43 Eur, likutinė vertė 2023 m. vasario 28 d. – 663,94 Eur;

1.3. pastatą – ūkinį pastatą, esantį Taikos g. 5, Raubonių k., Saločių sen., Pasvalio r. sav. (registro Nr. 34/106708, pastatas pažymėtas plane – 3I2pž, unikalus Nr. 6789-0002-8033, užstatytas plotas – 83,00 kv. m), kurio įsigijimo vertė – 327,18 Eur, likutinė vertė 2023 m. vasario 28 d. – 231,99 Eur.

2. Įgalioti Pasvalio rajono savivaldybės administracijos direktorių pasirašyti šio sprendimo 1 punkte nurodyto turto patikėjimo sutartį.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė Strateginio planavimo ir investicijų skyriaus specialistė Živilė Kripaitienė, suderinta DVS Nr. RTS-88

Pasvalio rajono savivaldybės tarybai

**AIŠKINAMASIS RAŠTAS**

**dėl Pasvalio rajono SAVIVALDYBĖS turto perdavimo VIEŠAJAI ĮSTAIGAI „PRIE RAUBONIŲ MALŪNO“ PAGAL PATIKĖJIMO SUTARTĮ**

2023-03-15

Pasvalys

1. **Sprendimo projekto rengimo pagrindas.**

 Viešosios įstaigos „Prie Raubonių malūno“ 2023 m. vasario 14 d. raštas „Kvietimas tapti viešosios įstaigos naujuoju dalininku“.

**2. Sprendimo projekto tikslai ir uždaviniai.**

Vadovaujantis [Lietuvos Respublikos valstybės ir savivaldybių turto valdymo, naudojimo ir disponavimo juo įstatymo](http://www3.lrs.lt/pls/inter3/dokpaieska.showdoc_l?p_id=453733) 12 straipsnio 1 ir 3 dalimis, Savivaldybei nuosavybės teise priklausančio turto savininko funkcijas, remdamasi įstatymais, įgyvendina savivaldybės taryba, o juridiniams asmenims savivaldybių turtas patikėjimo teise gali būti perduodamas pagal paprasta rašytine forma sudaromą turto patikėjimo sutartį savivaldybių funkcijoms įgyvendinti ir tik tais atvejais, kai šie juridiniai asmenys pagal įstatymus gali atlikti savivaldybių funkcijas.

Vietos savivaldos įstatymo 6 straipsnio 13 punkte nurodyta, kad gyventojų bendrosios kultūros ugdymas ir etnokultūros puoselėjimas yra viena iš savarankiškųjų savivaldybių funkcijų.

Viešosios įstaigos „Prie Raubonių malūno“ viena iš veiklos tikslų – kultūros paveldo išsaugojimas. Veiklos sritys: istorinių vietų ir pastatų bei panašių turistinių lankomų vietų eksploatavimas, kultūrinis švietimas, kūrybinė, meninė ir pramogų organizavimo veikla ir kt.

 Atsižvelgiant į tai, Savivaldybės tarybai siūloma perduoti pagal patikėjimo sutartį viešajai įstaigai „Prie Raubonių malūno“ perduoti Savivaldybės nuosavybei nuosavybės teise priklausantį nekilnojamąjį turtą, esantį Taiko g. 5, Raubonių k., Pasvalio r. sav.

**3. Kokios siūlomos naujos teisinio reguliavimo nuostatos ir kokių rezultatų laukiama.**  Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Strateginio planavimo ir investicijų skyriaus vedėjas Gytis Vitkus.

Strateginio planavimo ir investicijų skyriaus specialistė Živilė Kripaitienė